Diari Oficial de la Generalitat Valenciana


Sumari del DOGV 9499, del 28-12-2022 (2022/11663)

Edicte de sotmetiment a quart tràmit d'informació pública de la nova versió de la modificació número 12 del Pla general.
------------------------------------------------------------------------------------------------------------------------

### Dades del document

Número de DOGV
:   9499

Data del DOGV
:   28-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11703


Data del document
:   30-11-2022

Organisme emissor
:   Ajuntament de Manuel

Tipus de document
:   Edicte

Descriptors 

:   * Manuel
    * pla d'urbanisme

Edicte de sotmetiment a quart tràmit d'informació pública de la nova versió de la modificació número 12 del Pla general. [2022/11279]  
Mitjançant acord ple de data 30 de gener de 2017 es va aprovar la versió inicial de la modificació núm. 12 del Pla general de Manuel. Vistes les al·legacions plantejades al pla els informes emesos per les administracions sectorials després de l'aprovació de la seua versió inicial, es va proposar la introducció de canvis substancials respecte a la documentació aprovada inicialment, consistents en modificació de l'ordenació detallada del sector que allibera la franja de protecció de la línia elèctrica de futura construcció i plantacions, i se'n destina l'ús a aparcament públic.  
D'acord amb tot això, i mitjançant acord ple de data 28 de maig de 2018, es va sotmetre la versió preliminar modificada de la modificació núm. 12 del Pla general de Manuel, a comunicació dels interessats i a tràmit d'informació pública pel termini de vint dies, comptat a partir de l'endemà de la publicació d'aquest anunci en el Diari Oficial de la Generalitat Valenciana núm. 8.312 de data 7 de juny de 2018, tot això conforme l'art. 53.5 de la Llei 5/2014, de 25 de juliol, de la Generalitat, d'ordenació del territori, urbanisme i paisatge.  
  
Vistes les al·legacions plantejades al pla i els informes emesos per les administracions sectorials després de la submissió al segon tràmit d'informació pública, mitjançant acord ple de data 6 de novembre de 2018 s'acorda novament la introducció de canvis substancials respecte a la versió preliminar modificada, consistents a ampliar la superfície del sector per a alliberar de qualsevol tipus de construcció, fins i tot de viari públic, de la franja de 25 m. de protecció de la CV-562 i a resituar la rotonda a un altre punt quilomètric de la carretera.  
  
Mitjançant acord del ple de data 6 de novembre de 2018 es va aprovar la versió preliminar modificada amb aquestes últimes modificacions substancials introduïdes, havent-se sotmès a tercera informació pública pel termini de vint dies a comptar des de l'endemà de la publicació del corresponent anunci en el Diari Oficial de la Generalitat Valènciana núm. 8444, de data 14 de desembre de 2018 que va concloure el dia 15 de gener de 2019, el qual també s'ha exposat en l'adreça electrònica municipal www.manuel.es  
Vistes les al·legacions plantejades i després del sotmetiment al tercer tràmit d'informació pública, mitjançant acord ple de data 25 de març de 2019, s'acorda la modificació núm. 12 del PGOU de Manuel i l'expedient d'avaluació ambiental i territorial estratègica, que s'ha enviat a la Comissió Territorial d'Urbanisme de la llavors Conselleria d'Habitatge, Obres Publiques i Vertebració del Territori i a la Direcció General de Medi Natural i d'Avaluació Ambiental de la llavors Conselleria d'Agricultura Medi Ambient, Canvi Climàtic i Desenvolupament Rural, interessant l'emissió de la preceptiva Declaració Ambiental i Territorial Estratègica.  
La comissió d'avaluació ambiental, en sessió celebrada el 23 de juliol de 2020 va acordar emetre la declaració ambiental i territorial estratègica (DATE), condicionada a la incorporació a la modificació de deu determinacions assenyalades en aquesta, entre les quals s'inclouen la reducció de la superfície del sector i la nova delimitació d'aquest, sent publicada la DATE en el DOGV núm. 9100 de 4 de juny de 2021, amb una vigència de dos anys comptats a partir d'aquesta data de publicació.  
  
Per part del Servei Territorial d'Urbanisme s'emet en data 31 de març de 2021 informe tècnic-proposada en sentit desfavorable (RGE 740/2021, d'1 d'abril) havent requerit a l'Ajuntament de Manuel per a esmenar les deficiències detectades en aquest i per a presentar la documentació i les justificacions que estime pertinents en el termini de 15 dies.  
Vista la documentació tècnica presentada a l'Ajuntament per part de la Diputació de València, (SND 5649/2022, de 17 de juny), així com la Memòria de Sostenibilitat Econòmica presentada per TALP, SL.P (YBJ 1289/2022, de 18 d'octubre) substituint a l'anteriorment presentada, constant informe emés en data 24 d'octubre de 2022 per l'arquitecte funcionari que presta serveis en aquest ajuntament, en el sentit de considerar correcta i completa la citada documentació tècnica presentada, ajustant-se als requeriments tècnics de la DATE de 23.07.2020 i a l'informe de la Comissió Territorial d'Urbanisme de 31.03.2021, amb indicació dels nous propietaris afectats i les administracions sectorials afectades per haver-se introduït canvis substancials en la nova documentació tècnica presentada.  
  
Mitjançant acord del ple del dia 28 de novembre de 2022, es va acordar sotmetre a quart tràmit d'informació pública durant el termini de 20 dies, la nova versió de la modificació núm. 12 del Pla general de Manuel i a comunicació dels interessats, comptat a partir de l'endemà de la publicació d'aquest anunci en el Diari Oficial de la Generalitat Valenciana, tot això conforme a l'art. 53.5 de la Llei 5/2014, de 25 de juliol, de la Generalitat, d'ordenació del territori, urbanisme i paisatge.  
  
  
  
La documentació que integra la modificació núm. 12 del Pla general de Manuel, acompanyada dels informes i al·legacions que sustenten la modificació proposada, es posa a la disposició del públic en l'adreça electrònica municipal: www.manuel.es/transparencia/información\_urbanismo. Durant aquest període s'admetran, per al seu examen i consideració, noves al·legacions referides als canvis proposats; podran inadmetre's les que reiteren arguments i redunden en aspectes prèviament informats.  
L'expedient es troba de manifest en les oficines del Servei d'Urbanisme de l'Ajuntament de Manuel en horari laborable de dilluns a divendres de 09.00 a 14.00 hores.  
  
Manuel, 30 de novembre de 2022. L'alcaldessa: Purificación Atienza Boronat.